**MLY:n pihapinnakisan 2015 säännöt:**

1. Osallistuja valitsee MLY:n toimialueelta yhden tai useamman pihan kisapihakseen. Piha voi olla omakotitalon, rivitalon, kerrostalon, mökin, työpaikan t.m.s. piha, parveke jne.
2. Kilpailu on pihakohtainen. Pihan pinnalistaa voi siis kartuttaa useampikin havainnoitsija.
3. Kilpailu alkaa 1.1.2015 ja päättyy 31.12.2015.
4. Kilpailuun ilmoittaudutaan sähköpostitse  pihakisa2015 (ät-merkki) netikka.fi  Ilmoittautumisen yhteydessä mainittava ainakin kunta ja pihan nimi.
5. Pinnat ilmoitetaan Tiiraan. Havainnon lisätietoihin merkintä ”pihakisapinna nro x” tai vastaava yksiselitteinen teksti, jolla kisapinna erottuu pihaeliksistä tms.
6. **Pinnoja voi saada vain ilmoittautumisen jälkeen havaituista lajeista**.
7. Jokaisesta pihalta tai kisapihalla olevan rakennuksen sisältä suoraan luotettavasti ja hyväksytysti havaitusta lajista saa yhden pinnan. Havainnoijan on oltava havaintohetkellä kisa-alueella.  Lintu voi olla alueen ulkopuolella.  Lajiksi ymmärretään myös muun lajihavainnon pois sulkeva lajipari tai –ryhmä.  Lajiparit ja  –ryhmät  ilmoitetaan vain niin kauan, kuin niihin sisältyvää taksonia ei ilmoiteta tarkemmin määritettynä.  Jäljet, syönnökset, kuolleena löytyneet tai ihmisen toiseen paikkaan siirtämät yksilöt eivät  kelpaa.  Harvinaisuushavainnot (RK- ja ARK- lajit) lasketaan väliaikatietoihin, mutta lopputuloksiin  ne vaikuttavat vain siltä osin, kuin ne on hyväksytty lopullisen pihakohtaisen tulostaulukon toimittamiseen mennessä. Hyväksyttyjä lajeja ovat A,B ja C- kategorioiden lajit, ei siis tarhakarkulaisiksi tulkittuja.
8. Kilvan voittaa se piha, jolta on hyväksytysti havaittu eniten pinnakelpoisia yksiköitä. Tasatilanteessa järjestyksen ratkaisee ensisijaisesti lajitason määritysten luku, toissijaisesti myöhäisin kuukausi, jossa kilpapihojen välille saadaan pinnaero.
9. Voittajapiha palkitaan pokaalilla MLY:n kevätkokouksessa  maaliskuussa 2016. Pokaalilla palkitaan myös kisan Mielenkiintoisin havainto,  jonka ratkaisee viime kädessä Tuomari.